**Ministru kabineta noteikumu projekta**

**“Grozījums Ministru kabineta 2006. gada 20. jūnija noteikumos Nr. 497**

**“Noteikumi par Latvijas Zinātnes padomes ekspertu komisiju izveidošanu**

**un darbību”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījums Ministru kabineta 2006. gada 20. jūnija noteikumos Nr. 497 “Noteikumi par Latvijas Zinātnes padomes ekspertu komisiju izveidošanu un darbību”” (turpmāk – projekts) ir izstrādāts saskaņā ar Zinātniskās darbības likuma 18. panta piekto daļu, kas noteic, ka ekspertu kvalifikācijas kritērijus nosaka un pārējos ar ekspertu komisiju izveidošanu un darbību saistītos jautājums regulē Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai veidotu vienotu zinātnes nozaru sistēmu Latvijā, Latvijas Zinātnes padomes (turpmāk – LZP) ekspertu komisiju darbība ir jāorganizē atbilstoši Ministru kabineta noteikumu projektam „Noteikumi par Latvijas zinātnes nozarēm un apakšnozarēm”, kuru Izglītības un zinātnes ministrija ir izstrādājusi, ievērojot Ekonomiskās sadarbības un attīstības organizācijas (turpmāk – OECD) zinātnes statistikas metodoloģijas krājumā *Frascati Manual* doto zinātņu nozaru aprakstu. Pašlaik LZP ir 5 ekspertu komisijas: 1. dabaszinātņu un matemātikas ekspertu komisija;2. inženierzinātņu un datorzinātnes ekspertu komisija;3. bioloģijas un medicīnas zinātnes ekspertu komisija;4. lauksaimniecības, vides, zemes un meža zinātņu ekspertu komisija;5. humanitāro un sociālo zinātņu ekspertu komisija.Nepieciešams piecu pastāvošo LZP ekspertu komisiju vietā izveidot sešas LZP ekspertu komisijas un nosaukt tās atbilstoši Ministru kabineta noteikumu projektā “Noteikumi par Latvijas zinātnes nozarēm un apakšnozarēm” definētajām zinātņu nozaru grupām:1. dabaszinātņu ekspertu komisija;2. inženierzinātņu un tehnoloģiju ekspertu komisija;3. medicīnas un veselības zinātņu ekspertu komisija;4. lauksaimniecības zinātņu ekspertu komisija;5. sociālo zinātņu ekspertu komisija;6. humanitāro zinātņu ekspertu komisija.Izmaiņas skars bioloģijas un medicīnas zinātnes ekspertu komisiju, jo eksperti bioloģijā tiek iekļauti dabaszinātņu ekspertu komisijā un arī humanitāro un sociālo zinātņu ekspertu komisiju, kura tiks sadalīta divās komisijās - sociālo zinātņu ekspertu komisija un humanitāro zinātņu ekspertu komisija. Pēc Ministru kabineta noteikumu “Grozījums Ministru kabineta 2006. gada 20. jūnija noteikumos Nr. 497 “Noteikumi par Latvijas Zinātnes padomes ekspertu komisiju izveidošanu un darbību”” stāšanās spēkā LZP būs nepieciešams veikt tehniskas izmaiņas LZP ekspertu datubāzē un nodrošināt LZP ekspertu komisiju izveidošanu atbilstoši projektā noteiktajām ekspertu komisijām.  |
| 3. | Projekta izstrādē iesaistītās institūcijas | Izglītības un zinātnes ministrija.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  LZP, zinātnieki |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību akta projekti | Vienlaikus ar projektu ir izstrādāts un tiks virzīti izskatīšanai Ministru kabinetā saistītais tiesību aktu projekts “Ministru kabineta noteikumu projekts “Noteikumi par Latvijas zinātnes nozarēm un apakšnozarēm””, kas nosaka Latvijas zinātnes nozares un apakšnozares un ir izstrādāts saskaņā ar Zinātniskās darbības likuma 13. panta otrās daļas 3.1 punktu.  |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LZP, Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

 Izglītības un zinātnes ministrs Kārlis Šadurskis

 Vīza:

 Valsts sekretāre Līga Lejiņa

29.06.2017. 15:59

603

K. Veldre, 67047857

kaspars.veldre@izm.gov.lv

N. Mazure, 67047940

nadezda.mazure@izm.gov.lv